《东坡在惠州窘于衣食以重九近有樽俎萧然之叹》
宋代·赵蕃

昔在庞德公，有足不入州。
鸾凤自有志，燕雀安可俦。
乃知金石坚，不逐万物流。
当时天下事，固为长者忧。
未易一木支，杀身何能酬。
令人为短气，哀哉融与修。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。